OpenLLM-France/wikimedia huggingface dataset:
# Holectipoides

Els holectipoides (Holectypoida) són un ordre extint d'equinoïdeus irregulars. Aquest ordre inclou moltes espècies fòssils, que van ser molt abundants al Cretaci, i distribuïdes a tots els mars del planeta. Van aparèixer al Juràssic inferior (Pliensbaquià) i va desaparèixer al final del Cretaci superior (Maastrichtià).

## Característiques

Els holectipoides són eriçons de mar que viuen enterrats a la sorra i filtren per a menjar; per fer-ho, utilitzen la llanterna d'Aristòtil (a diferència de la majoria d'Irregularia), inclòs en un gran peristoma central. El seu disc apical es redueix, l'anus es troba a la superfície oral, darrere de la boca. Els tubercles estan perforats i crenulats, i les radioles son molt curtes.

## Taxonomia

L'ordre Holectypoida inclous 44 espècies en quatre famílies:
* Família Anorthopygidae Wagner & Durham, 1966b †
* Família Coenholectypidae Smith & Wright, 1999 †
* Família Discoididae Lambert, 1900 †
* Família Holectypidae Lambert, 1900 †

## Referències

* 1 2 «Holectypoida - Natural History Museum». [Consulta: 10 octubre 2020].
* ↑ «WoRMS - World Register of Marine Species - Holectypoida †». [Consulta: 10 octubre 2020].
# Sant Blai d'Algerri

Sant Blai d'Algerri és una ermita d'Algerri (Noguera) inclosa a l'Inventari del Patrimoni Arquitectònic de Catalunya.

## Descripció

L'ermita de Sant Blai està ubicada al sud del nucli d'Algerri, quasi als afores de la població, en una antiga era abandonada. Es tracta d'un edifici aïllat d'una sola nau, quadrangular i amb una porxada gairebé tant gran com l'interior del temple.
El temple és un clàssic exemple de les ermites que es troben als afores de les poblacions i que es construeixen a principis del segle xx. És un petit edifici gairebé quadrat, amb una façana coberta que amb una gran portalada adovellada de mig punt. Corona la façana un petit campanar d'espadanya realitzat amb maó i arc de mig punt. A la façana oposada s'hi localitzen les úniques obertures de tot el temple, dues petites finestres rectangulars que il·luminen l'absis.
Tot l'edifici es troba arrebossat i pintat recentment per la qual cosa no se'n pot observar l'aparell. La teulada és a doble vessant amb teula àrab i amb acabats puntuals en maó.
El pòrtic que protegeix la façana és també a doble vessant, amb el ràfec més baix i format per tres grans arcuacions de mig punt.

## Història

Fou construïda amb les aportacions de tot el poble. Actualment es troba oberta al culte. Es realitzen diversos aplecs i el dia de Sant Blai es diu missa.

## Referències

* 1 2 3 4 5 «Sant Blai d'Algerri». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 3 juny 2020].
# Mapleton (Dakota del Nord)

Mapleton és una població dels Estats Units a l'estat de Dakota del Nord. Segons el cens del 2000 tenia 606 habitants.

## Demografia

Segons el cens del 2000, Mapleton tenia 606 habitants, 191 habitatges, i 160 famílies. La densitat de població era de 58,5 hab./km².
Dels 191 habitatges en un 56,5% hi vivien nens de menys de 18 anys, en un 72,8% hi vivien parelles casades, en un 7,3% dones solteres, i en un 16,2% no eren unitats familiars. En el 12,6% dels habitatges hi vivien persones soles l'1,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,17 i el nombre mitjà de persones que vivien en cada família era de 3,51.
Per edats la població es repartia de la següent manera: un 35,8% tenia menys de 18 anys, un 8,7% entre 18 i 24, un 35% entre 25 i 44, un 17,8% de 45 a 60 i un 2,6% 65 anys o més.
L'edat mediana era de 29 anys. Per cada 100 dones de 18 o més anys hi havia 108 homes.
La renda mediana per habitatge era de 39.038 $ i la renda mediana per família de 42.750 $. Els homes tenien una renda mediana de 28.875 $ mentre que les dones 19.500 $. La renda per capita de la població era de 12.900 $. Entorn del 5,7% de les famílies i el 6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mapleton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Mapleton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Titanio

Titanio és un gènere d'arnes de la família Crambidae.

## Taxonomia

* Titanio basalis Caradja, 1928
* Titanio caradjae (Rebel, 1902)
* Titanio emiralis Caradja, 1916
* Titanio eponyma Meyrick, 1890
* Titanio heliothalis (Staudinger, 1892)
* Titanio hesperialis Hampson, 1900
* Titanio hyrcanella Amsel, 1950
* Titanio ledereri (Staudinger, 1870)
* Titanio magnificalis (Christoph, 1877)
* Titanio metaxanthalis Hampson, 1900
* Titanio modestalis (Christoph, 1877)
* Titanio mortualis Caradja, 1916
* Titanio nawaralis Amsel, 1970
* Titanio nissalis Amsel, 1951
* Titanio normalis (Hübner, 1796)
* Titanio originalis (Herrich-Schäffer, 1860)
* Titanio orphnolyca Meyrick, 1936
* Titanio pulchellalis (Staudinger, 1892)
* Titanio pulchra Rebel, 1902
* Titanio safedalis Amsel, 1970
* Titanio sarekandalis Amsel, 1970
* Titanio schivalis Amsel, 1970
* Titanio sultanalis (Staudinger, 1892)
* Titanio tarraconensis Leraut & Luquet, 1982
* Titanio venustalis Lederer, 1855

## Espècies antigues

* Titanio angustipennis Zerny, 1914

## Referències

* ↑ «GlobIZ search». Global Information System on Pyraloidea. [Consulta: 20 abril 2019].
# Stanardsville

Stanardsville és una població dels Estats Units a l'estat de Virgínia. Segons el cens del 2000 tenia 476 habitants.

## Demografia

Segons el cens del 2000, Stanardsville tenia 476 habitants, 183 habitatges, i 116 famílies. La densitat de població era de 525,1 habitants per km².
Dels 183 habitatges en un 31,1% hi vivien nens de menys de 18 anys, en un 34,4% hi vivien parelles casades, en un 21,9% dones solteres, i en un 36,6% no eren unitats familiars. En el 34,4% dels habitatges hi vivien persones soles el 14,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,73.
Per edats la població es repartia de la següent manera: un 23,3% tenia menys de 18 anys, un 6,9% entre 18 i 24, un 22,5% entre 25 i 44, un 17,9% de 45 a 60 i un 29,4% 65 anys o més.
L'edat mediana era de 41 anys. Per cada 100 dones de 18 o més anys hi havia 65,2 homes.
La renda mediana per habitatge era de 24.643 $ i la renda mediana per família de 33.750 $. Els homes tenien una renda mediana de 24.583 $ mentre que les dones 18.889 $. La renda per capita de la població era de 21.317 $. Entorn del 14,3% de les famílies i el 15,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Stanardsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Stanardsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Província de Los Ríos

Los Ríos és una de les 24 províncies de l'Equador, situada a l'interior en els primers contraforts andins. La capital es Babahoyo i la ciutat més poblada i amb major creixement és la ciutat de Quevedo. La província consta de 13 cantons:
* Baba (Baba)
* Babahoyo (Babahoyo)
* Buena Fe (San Jacinto de Buena Fe)
* Mocache (Mocache)
* Montalvo (Montalvo)
* Palenque (Palenque)
* Pueblo Viejo (Puebloviejo)
* Quevedo (Quevedo)
* Urdaneta (Catarama)
* Quinsaloma
* Valencia (Valencia)
* Ventanas (Ventanas)
* Vinces (Vinces)

## Referències

* ↑ «Província de Los Ríos». Gran Enciclopèdia Catalana. Barcelona: Grup Enciclopèdia Catalana.
# Kandil simidi

El Kandil simidi és una varietat de simit a la cuina turca i la cultura de Turquia. Es consumeix especialment en els kandils (festivitat musulmana religiosa), com ara Nit del Destí, encara que es preparen en moltes fleques tot l'any. El kandil simidi té diverses varietats.

## Referències

* ↑ Ayla Esen Algar. The Dervish Lodge: Architecture, Art, and Sufism in Ottoman Turkey. University of California Press, 1992, p. 300–. ISBN 978-0-520-07060-8.

## Vegeu també

* Açma
* Pans de Turquia
* Ramazan pidesi
# Elton Brand

Elton Tyron Brand (nascut l'11 de març de 1979 a Cortland, Nova York), és un exjugador professional estatunidenc de bàsquet que jugà als Chicago Bulls, Los Angeles Clippers o Dallas Mavericks de l'NBA. Mesura 2,03 m i pesa 116 quilos.
# Bernat Guerau de Requesens

Bernat Guerau de Requesens (?, segle xv – 1517), gran prior de Catalunya de l'Orde de Sant Joan de Jerusalem (1501-1517), comanador de Vallfogona (1488-1501), de Granyena (1477-1503), i de Barberà, (1504-1516).
Era fill de Galceran de Requesens i de Santa Coloma, lloctinent de Catalunya i baró de Molins de Rei, i d'Elisabet Joan i Dessoller, senyora de Martorell.
Va ser nomenat com a President de la Generalitat de Catalunya per a substituir Joan d'Aragó que havia renunciat per incompatibilitat. Quan l'11 de juny de 1514 li és comunicat l'elecció, Bernat es troba indisposat al castell de Gardeny i demana un ajornament. El 17 de juliol de 1514 renuncià definitivament al jurament, ja que havia empitjorat el seu estat de salut.

## Referències

* ↑ Puig, Eva Serra. Els Llibres de l'ànima de la Diputació del General de Catalunya (1493-1714). Barcelona: Institut d'Estudis Catalans, 2015, p. 128. ISBN 978-84-9965-256-6.
* ↑ «47. Jaume Fiella - 21 abril 2013». El Punt Avui, pàg. 27.
# VI Festival Internacional de Cinema Fantàstic i de Terror

El VI Festival Internacional de Cinema Fantàstic i de Terror va tenir lloc a Sitges entre el 29 de setembre i el 5 d'octubre de 1973 sota la direcció d'Antonio Rafales amb la intenció de promocionar el cinema fantàstic i el cinema de terror. Hi havia dues seccions, una competitiva i una informativa. Va ser un èxit de públic tot i que moltes pel·lícules es mostren en versió original i sense subtitular.

## Pel·lícules exhibides
### Secció competitiva

* Malpertuis de Harry Kümel
* Cannibal Girls d'Ivan Reitman
* Dívka na koštěti de Václav Vorlíček
* La saga de los Drácula de León Klimovsky
* Silent Night, Bloody Night de Theodore Gershuny
* Lady Frankenstein de Mel Welles
* Una cita amb la mort alegre de Juan Luis Buñuel
* Malatesta's Carnival of Blood de Christopher Speeth
* The Creeping Flesh de Freddie Francis
* Las garras de Lorelei d'Amando de Ossorio
* Sweet Kill de Curtis Hanson
* Demons of the Mind de Peter Sykes
* Az idö ablakai de Tamás Fejér
* O Estranho Mundo de Zé do Caixão de José Mojica Marins
* Private Parts de Paul Bartel
* La cabina de Bruno Bozzetto

### Secció informativa

* Ordet de Carl Theodor Dreyer
* Necropolis de Franco Brocani
* Vampyros Lesbos de Jesús Franco Manera
* El retorno de Walpurgis de Carlos Aured
* El monte de las brujas de Raúl Artigot
* Vzpoura hraček de Karel Zeman i Hermína Týrlová

## Jurat

El jurat internacional estava format per Peter Fleischmann, Jean-Claude Carrière, Rina Ottolina, Josep Maria Forn i Pedro Serramalera.

## Premis

Els premis d'aquesta edició foren:
| Categoria | Premiat | Treball |
| Medalla Sitges d'Or al millor director | Juan Luis Buñuel | Una cita amb la mort alegre |
| Medalla de Plata al millor Curtmetratge | Bruno Bozzetto | La cabina |
| Medalla de Plata a la millor actriu | Andrea Martin | Cannibal Girls |
| Medalla en Plata al millor actor | Eugene Levy | Cannibal Girls |
| Medalla de Plata als millors efectes especials | Oldřich Bosák | Dívka na koštěti |
| Menció especial | Raúl Artigot | El monte de las brujas |
| Medalla del CEC al millor guió | Malpertuis | Harry Kümel |

## Referències

* ↑ Con Buñuel hijo, la destrucción por medio de los electrodomésticos, La Vanguardia, 2 d'octubre de 1973
* ↑ 1973: Sitges Año Seis
* ↑ Humor negro canadiense a base de bellas caníbales, La Vanguardia, 4 d'octubre de 1973
* ↑ Historia de un psicópata, atractivo profesor de educación física, nuevo filme U. S. A., La Vanguardia, 5 d'octubre de 1973
* ↑ Otra jornada bajo signo británico, con una trágica historia dirigida por Sykes, La Vanguardia, 3 d'octubre de 1973
* ↑ El primer premio para el filme francés «Au rendex-vous de la mort joyeuse», La Vanguardia, 6 d'octubre de 1973

## Enllaços externs

* 6 Festival Internacional de Cinema de Catalunya - Sitges 1973 a Filmaffinity
# Maple Valley

Maple Valley és una població dels Estats Units a l'estat de Washington. Segons el cens del July 1, 2009 tenia 20.522 habitants.

## Demografia

Segons el cens del 2000, Maple Valley tenia 14.209 habitants, 4.809 habitatges, i 3.952 famílies. La densitat de població era de 1.010,3 habitants per km².
Dels 4.809 habitatges en un 51,7% hi vivien nens de menys de 18 anys, en un 69,9% hi vivien parelles casades, en un 8,9% dones solteres, i en un 17,8% no eren unitats familiars. En el 13,6% dels habitatges hi vivien persones soles el 3,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,95 i el nombre mitjà de persones que vivien en cada família era de 3,26.
Per edats la població es repartia de la següent manera: un 33,8% tenia menys de 18 anys, un 5,4% entre 18 i 24, un 38,5% entre 25 i 44, un 17,8% de 45 a 60 i un 4,5% 65 anys o més.
L'edat mediana era de 32 anys. Per cada 100 dones de 18 o més anys hi havia 96,5 homes.
La renda mediana per habitatge era de 67.159 $ i la renda mediana per família de 70.008 $. Els homes tenien una renda mediana de 50.623 $ mentre que les dones 34.097 $. La renda per capita de la població era de 24.859 $. Aproximadament el 2,1% de les famílies i el 2,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Maple Valley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Maple Valley». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Titanoeca quadriguttata

Titanoeca quadriguttata és una espècie d'aranyes araneomorfes de la família dels titanècids (Titanoecidae). Fou descrit per primera vegada per Hahn, 1833.
Aquesta espècie té una distribució per la zona paleàrtica.

## Descripció

Els mascles fan de 4,5 a 5 mm i les femelles de 4,5 mm a 5,5 mm

## Sinònims

Segons el World Spider Catalog amb data de 19 de gener de 2019 hi ha les següents sinonímies:
* Aranea obscura Walckenaer, 1802 nec Olivier, 1789
* Theridion quadriguttatum Hahn, 1833
* Theridion notatum Walckenaer, 1841
* Theridion ardesiacum Dufour, 1855
* Amaurobius kochi Ausserer, 1867
* Theridion obscurum Walckenaer, 1805
* Theridion 4-guttatum Hahn, 1833
* Latrodectus 4-guttatus C. L. Koch, 1850
* Eucharium obscurum Simon, 1864
* Titanoeca kochii L. Koch, 1872
* Amaurobius quadriguttata Simon, 1892
* Titanoeca tristis Bösenberg, 1902
* Ciniflo IV-guttatus Lessert, 1910
* Titanoeca obscura Kratochvíl, 1932

## Referències

* 1 2 Hahn, C. W. (1833a). Die Arachniden. Nürnberg, Erster Band, pp. 77-129; Zweiter Band, pp. 1-16.
* 1 2 3 (anglès) World Spider Catalog: Titanoeca quadriguttata (Hahn, 1833) en la família Titanoecidae +base de dades. Accés el 19 de gener de 2019.
* ↑ «unibe». Arxivat de l'original el 2017-05-14. [Consulta: 19 gener 2019].
# Stanberry

Stanberry és una població dels Estats Units a l'estat de Missouri. Segons el cens del 2000 tenia 1.243 habitants.

## Demografia

Segons el cens del 2000, Stanberry tenia 1.243 habitants, 508 habitatges, i 342 famílies. La densitat de població era de 363,6 habitants per km².
Dels 508 habitatges en un 28,5% hi vivien nens de menys de 18 anys, en un 55,9% hi vivien parelles casades, en un 9,1% dones solteres, i en un 32,5% no eren unitats familiars. En el 31,3% dels habitatges hi vivien persones soles el 21,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,91.
Per edats la població es repartia de la següent manera: un 22,8% tenia menys de 18 anys, un 7,9% entre 18 i 24, un 21,5% entre 25 i 44, un 20,8% de 45 a 60 i un 27,1% 65 anys o més.
L'edat mediana era de 43 anys. Per cada 100 dones de 18 o més anys hi havia 78,8 homes.
La renda mediana per habitatge era de 30.417 $ i la renda mediana per família de 38.684 $. Els homes tenien una renda mediana de 25.774 $ mentre que les dones 18.750 $. La renda per capita de la població era de 13.736 $. Entorn del 6,3% de les famílies i el 8,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Stanberry». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Stanberry». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Quadrangle Hokusai

El quadrangle Hokusai (identificat amb el codi H-5) és un dels 15 quadrangles definits per la cartografia de Mercuri aprovats per la Unió Astronòmica Internacional. Això inclou la porció de la superfície de Mercuri situat en latitud d'entre 21° N i 66° N, i longitud entre 270° i 360° W.
El cràter Hokusai és l'estructura geològica situada a l'interior del quadrangle elegida com a epònim d'aquest quadrangle. Aquest nom va ser adoptat en 2011 després que la missió MESSENGER fes disponibles suficients imatges d'aquesta part de la superfície de Mercuri. No es va assignar abans d'aquest moment, ja que era un dels sis quadrangles que no van ser mapejats quan el Mariner 10 va fer els seus sobrevols el 1974 i 1975. Abans de la missió del MESSENGER el quadrangle s'anomenava Apollonia, el nom de la característica d'albedo homònima que havia estat identificada històricament en aquesta porció de la superfície.
* La característica d'albedo Apollonia en un mapa de Mercuri anterior a l'exploració del MESSENGER

## Referències

* ↑ H-5 PDF

## Vegeu també

* Borealis
* Bach
* Victoria
* Shakespeare
* Raditladi
* Hokusai
* Derain
* Eminescu
* Tolstoj
* Beethoven
* Kuiper
* Discovery
* Michelangelo
* Neruda
* Debussy
# Kevser Yeşiltaş

Kevser Yeşiltaş Yalçın (Izmir, 1971) és una assagista, poeta i novel·lista turca. Va rebre formació professional com a dissenyadora gràfica i treballa com a directora en una empresa turca. Va escriure poesia sufí en Senin Adın Aşk (El teu nom és Amor) i va publicar llibres sobre Rumi, com a Tevhid Sırları: Mevlana Öğretisini Kavramak (Els secrets del tevhid/unió: Comprendre la doctrina de Rumi), Yunus Emre, Hacı Bektaş, tots maestres del tasavvuf, como també sobre Ibn al-Arabí o Hallac Mansur. La sèrie de televisió Muhteşem Yüzyıl (El segle magnífic) ha hagut de pagar una indemnització a Kevser Yeşiltaş per usar un poema de la poetessa sense permís.

## Referències

* ↑ «kevser yeşiltaş - youreads». [Consulta: 3 maig 2020].
* ↑ A.Ş, Kidega Elektronik Tic ve Yayıncılık. «Kevser Yeşiltaş Kimdir? Kitapları ve Edebi Yönü- Kidega» (en turc). Arxivat de l'original el 2020-04-12. [Consulta: 3 maig 2020].
* ↑ «Kevser Yeşiltaş’tan Senin Adın Aşk» (en turc). Arxivat de l'original el 2020-04-12. [Consulta: 3 maig 2020].
* ↑ «Kevser Yeşiltaş Yazarına Ait Tüm Kitaplar - Kevser Yeşiltaş Biyografisi» (en turc). [Consulta: 3 maig 2020].
* ↑ Elmas, Efe. «Kevser Yeşiltaş Yalçın ve Bâtıni Mevlana» (en turc), 02-10-2011. [Consulta: 3 maig 2020].
* ↑ «Muhteşem Yüzyıl'a şok suçlama» (en turc). [Consulta: 3 maig 2020].
* ↑ «Yazar Kevser Yeşiltaş Muhteşem Yüzyıl'a dava açtı» (en turc). [Consulta: 3 maig 2020].
* ↑ «Şiir polemiğinde ‘Muhteşem’ son» (en turc). [Consulta: 3 maig 2020].
* ↑ «Muhteşem Yüzyıl davasının sonucu ne oldu?» (en turc). [Consulta: 3 maig 2020].

## Enllaços externs

* Entrevista amb Kevser Yeşiltaş sobre l'esoterisme islamic (turc)
# Villers-la-Ville (Bèlgica)

Villers-la-Ville (en való L'Abeye) és un municipi belga del Brabant Való a la regió valona, a la vall del Thyle.
El municipi és el resultat de la fusió, l'1 gener de 1997 dels antics municipis de Marbais, Mellery, Villers, Sart-Dames-Avelines i Tilly.

## Llocs d'interès

* Les ruïnes de l'Abadia de Villers-la-Ville, llistat patrimoni excepcional de Valònia

## Personatges il·lustres

* Joan t'Serclaes de Tilly, comte de Tilly, general mercenari de la Guerra dels Trenta Anys
# Bombardeig estratègic

El bombardeig estratègic és l'atac aeri sistemàtic i organitzat usat com a estratègia militar i utilitzat durant una guerra total per intentar destruir la capacitat econòmica d'una nació o estat per lliurar la guerra. Pot involucrar avions bombarders estratègics, míssils creuer o caces bombarders. Es diferencia d'un bombardeig tàctic en el propòsit de l'atac; el tàctic té per objectiu derrotar forces militars particulars de l'enemic mentre el de l'estratègic és més global i intenta bé reduir la capacitat de l'enemic per sostenir la guerra o bé doblegar la seva decisió política de lluitar la guerra.
Les missions de bombardeig estratègic en general ataquen blancs com fàbriques, xarxes ferroviàries, refineries de petroli i ciutats, mentre que les missions de bombardeig tàctic ataquen blancs com concentracions de tropes, llocs de comandament i control, aeroports militars i dipòsits de munició. L'acció de volar fins al blanc i llançar-hi les bombes, encara si és part d'una campanya de bombardeig estratègic, és un esdeveniment eminentment tàctic.
Els avions utilitzats per a bombardeigs estratègics són en general molt grans, comptant amb gran autonomia de vol; mentre que els bombardeigs tàctics són relativament més petits.

## Alguns dels pioners en la realització de bombardeigs estratègics

* Henry H. "Hap" Arnold, USAF
* Giulio Douhet, Regia Aeronautica (Itàlia)
* Arthur "Bomber" Harris, RAF
* Curtis Le May, USAF
* Alexander de Seversky, enginyer rus americà
* Billy Mitchell, USAAC
* Carl Spaatz, USAF
* Hugh Trenchard, RAF

## Vegeu també

* Bombardeig en estora
* Atac aeri

## Referències

* ↑ «Veel meer gewonden in mei 1940» (en neerlandès). NOS Nieuws, 10-12-2008. [Consulta: 15 octubre 2011].

## Bibliografia

* Spaight. James M. "Bombing Vindicated" G. Bles, 1944. ASIN: B0007IVW7K (Spaight was Principal Assistant Secretary of the Air Ministry) (U.K)